5. ทรัพย์สินที่ใช้ในการประกอบธุรกิจ

5.1 ที่ดินและอาคาร

ณ วันที่ 31 ธันวาคม 2547 บริษัทฯมีกรรมสิทธิ์ในที่ดินรวม 27 แปลง มีมูลค่าตามบัญชีรวม
178,183,171.65 บาท ส่วนอาคารมีมูลค่าตามบัญชีรวม 1,031,699,433.36 บาท

นอกจากนี้ บริษัทฯได้ทำสัญญาเช่าที่ดิน เนื้อที่ 5 ไร่ 92 ตารางวา ตั้งอยู่เลขที่ 25 ถนนสาทรใต้
แขวงทุ่งมหาเมฆ เขตสาทร กรุงเทพมหานคร จากสมาคมไว.ดับยู.ซี.เอ. กรุงเทพฯ
ตั้งแต่เดือนตุลาคม 2537 อายุการเช่า 30 ปี ขณะนี้เหลืออายุการเช่า 20 ปี
ซึ่งที่ดินดังกล่าวบริษัทฯใช้เป็นที่ตั้งอาคารสำนักงานใหญ่

5.2 เงินให้กู้ยืม

1. นโยบายการตั้งสำรองค่าเผื่อหนี้สงสัยจะสูญ

บริษัทฯ ตั้งสำรองค่าเผื่อหนี้สงสัยจะสูญ โดยพิจารณาลูกหนี้ที่ผิดนัดชำระหนี้
ประกอบกับประวัติการชำระหนี้ ฐานะการเงินของลูกหนี้ ตลอดจนราคาหลักทรัพย์ค้ำประกัน
บริษัทฯจะตั้งสำรองค่าเผื่อหนี้สงสัยจะสูญให้เพียงพอกับส่วนที่ไม่สามารถเก็บเงินได้

2. นโยบายการระงับการรับรู้รายได้

บริษัทฯ จะหยุดรับรู้รายได้ ดอกเบี้ยเงินกู้ยืม โดยมีหลักทรัพย์จำนอง
สำหรับลูกหนี้ที่ผิดนัดชำระหนี้เป็นเวลาตั้งแต่ 6 เดือนขึ้นไป

3. นโยบายในการปรับโครงสร้างหนี้

การปรับโครงสร้างหนี้ เป็นการแก้ไขหนี้ที่มีปัญหาเพื่อให้บริษัทฯ
มีโอกาสได้รับชำระเงินกู้ยืมคืนได้มากที่สุด หรือเพื่อให้ลูกหนี้สามารถอยู่รอดเพื่อชำระหนี้ได้
ซึ่งอาจทำได้โดยการผ่อนปรน เงื่อนไขการชำระหนี้ให้แก่ลูกหนี้ ได้แก่ การลดอัตราดอกเบี้ย
การขยายเวลาชำระหนี้ออกไป โดยการลดเงินผ่อนรายเดือน
โดยลูกหนี้จะต้องแสดงเอกสารหลักฐานที่พิสูจน์ได้ว่ามีรายได้ลดลง เช่น การว่างงานเนื่องจากลดคน
การถูกลดเงินเดือน เป็นต้น

5.3 เงินลงทุนในหลักทรัพย์

1. เงินลงทุนในหลักทรัพย์

  - ได้ถือปฏิบัติตามมาตรฐานการบัญชี ฉบับที่ 40
  เรื่องการบัญชีสำหรับเงินลงทุนในตราสารหนี้และตราสารทุน

  - หลักทรัพย์วางประกันไว้กับนายทะเบียน กรมการประกันภัย กระทรวงพาณิชย์ เป็น

  พันธบัตรรัฐวิสาหกิจที่มีกระทรวงการคลังค้ำประกัน แสดงไว้ในมูลค่ายุติธรรม

- พันธบัตรและหุ้นกู้ บริษัทฯถือเป็นหลักทรัพย์เผื่อขาย แสดงไว้ในมูลค่ายุติธรรม

  - หุ้นทุน ประกอบด้วย หลักทรัพย์ที่มีการซื้อขายในตลาดหลักทรัพย์ และหลักทรัพย์ที่ไม่

  มีการซื้อขายในตลาดหลักทรัพย์ ได้แสดงไว้ดังนี้

หน้า 30

- หลักทรัพย์จดทะเบียน แสดงไว้ตามมูลค่ายุติธรรม

  - หลักทรัพย์ที่ไม่มีการซื้อขายกันในตลาดหลักทรัพย์ ถือเป็นเงินลงทุนทั่วไป แสดงไว้ใน

  ราคาทุนถัวเฉลี่ย

- ราคาทุนของหลักทรัพย์ที่ขาย ใช้ราคาทุนถัวเฉลี่ยถ่วงน้ำหนักตามจำนวนหุ้น

2.  การบริหารความเสี่ยงเงินลงทุนในหลักทรัพย์

ความเสี่ยงจากการลงทุนในหลักทรัพย์ประกอบด้วย ความเสี่ยงที่เป็นระบบ (Systematic Risk)
คือ ความเสี่ยงที่เกิดจากการเปลี่ยนแปลงภาวะเศรษฐกิจ
มีผลกระทบต่อราคาหลักทรัพย์ในทำนองเดียวกันยากที่จะหลีกเลี่ยงได้ อีกประเภทหนึ่งคือ
ความเสี่ยงที่ไม่เป็นระบบ (Unsystematic Risk) เป็นความเสี่ยงที่เกิดขึ้น
และมีผลกระทบต่อราคาหลักทรัพย์นั้นๆโดยไม่มีผลต่อธุรกิจอื่น เพื่อลดความเสี่ยงดังกล่าว บริษัทฯ
กำหนดให้มีกระบวนการพิจารณาการลงทุน โดยรวบรวมข้อมูลข่าวสารจากส่วนราชการ
สถาบันวิจัยที่มีชื่อเสียงและเชื่อถือได้ทั้งในและต่างประเทศ เพื่อดูทิศทางของเศรษฐกิจมหภาค
(Macro Economics) ตลอดจนพิจารณาผลกระทบที่เกิดขึ้นในระดับโลก (Global) ระดับภูมิภาค
(Region) และระดับประเทศ จัดสัดส่วนสินทรัพย์ลงทุน วิเคราะห์อุตสาหกรรม วิเคราะห์บริษัท
และเลือกหลักทรัพย์ที่จะลงทุน หรือในบางกรณีอาจเลือกวิเคราะห์บริษัทฯ
และย้อนกลับไปสู่การพิจารณาระดับมหภาค

3. การตั้งสำรองค่าเผื่อการด้อยค่า

บริษัทฯ จะติดตาม และสอบทานเงินลงทุนในหลักทรัพย์
เมื่อมีข้อบ่งชี้ว่าราคาตามบัญชีหลักทรัพย์ดังกล่าวสูงกว่ามูลค่าที่คาดว่าจะได้รับคืน
โดยการพิจารณาจากหลักทรัพย์แต่ละรายการ ในกรณีที่ราคาตามบัญชีสูงกว่ามูลค่าที่คาดว่าจะได้รับคืน
บริษัทฯ จะรับรู้ผลขาดทุนจากการด้อยค่าในงบกำไรขาดทุน

หน้า 31